Приредба у КЦС

**Понедељак, 27. јануар 2020, 19 сати**

*Химна Светом Сави* (певање свих присутних)

ПОЗДРАВНА РЕЧ (Блаженка)

Кратко обраћање Растка Јанковића (директора Управе за сарадњу са дијаспором и Србима у региону)

Водитељ: Сада ће нам добродошлицу пожелети млађи ученици.

Драги гости, мили гости

Добро нам дошли!

Школска слава Свети Сава

Прославља се 27. јануара

Данас нам је школска слава

Нек' је срећан Свети Сава

Нек нам срећне дане броји

Да нас води путем својим!

Водитељ: Ко су били Немањићи – завиримо у стари Рас.

СКЕЧ – Представљање Немањића – најмлађи ученици треба да имају костиме (круна, огртач...)

Летописац 1(**Милан Величковић**)**:**

У времена она стара,

У мрачноме средњем веку,

Државица светосавска

Беше права светлост свету!

Стефан Немања (**Никола Мандарин**): Ја сам велики жупан Стефан Немања. Основао сам династију Немањића. Живим у 12. веку. Имам три сина: Вукана, Стефана и Растка. Проширио сам Србију.

Летописац 2(**Виктор Шешум**): Србија је обухватала крајеве од Западне Мораве, Велике Мораве, Косово, северну Албанију, Дукљу, Травунију и Захумље.

Ана (**Ана Кобиљски**): Ја сам Ана, супруга великог жупана Стефана Немање који је саградио многе цркве и манастире, а најзначајнији су Ђурђеви ступови и Студеница.

Стефан Првовенчани (**Андрија Кобиљски**): Ја сам Стефан Немањић, средњи син Немање и Ане. Наследио сам оца Немању. Отац је мене одабрао за владара јер је веровао да ћу успешно водити Србију. Круну сам добио у манастиру Жича и постао први српски краљ.

Вукан (**Павле Тодоровић Гуашо**): Ја сам Вукан. Са братом Стефаном сам се свађао ко ће да влада. Помирио нас је наш најмлађи брат Растко. Он је био просветитељ. По манастирима је отварао школе у којима су се преписивале књиге. Бринуо је о болеснима и старима. Саветовао је све људе.

Дадиља (**Луна Жикић-Боржа**): Ја сам живела на двору. Била сам дадиља. Певала сам малом Растку најлепше српске песме.

Свети Сава (**Милан Боржа-Жикић**): Ја сам Растко Немањић, најмлађи Немањин син. Отишао сам из мог Раса на Свету гору. Ту сам обукао монашко одело и постао монах Сава.

Монах са Свете горе (**Јован Тодоровић Гуашо**): Ја сам монаха који је живео на Светој гори. Сава је био мој пријатељ. Молио се, секао је дрва, пекао хлеб, брао маслине. Сa оцем је обновио запуштени манастир Хиландар на Светој гори.

Летописац 2: **Виктор Шешум**: Сава је 1219. године од цариградског патријарха добио дозволу да оснује самосталну српску цркву – архиепископију и постао њен први старешина – архиепископ.

Летописац 3 (**Леа Лекић**): Сава је постао светитељ у чијим делима и данас лежи снага српског народа. Светитељи нису нека измишљена лица, бајка; То су исто били људи, родила је и њих мајка. Али, да ли је принцу Растку било лако да напусти родитеље и српски двор? Послушајмо о чему је размишљао.

РЕЦИТАЦИЈА: *Савин монолог*, Десанка Максимовић (**Андреј и Мила Огњеновић**)

Ноћас ће кроз сан родитеља мојих

слутња тешка  
замахати црним огромним крилима,  
и браће моје кроз срца витешка  
страх ће минути.

А ја ћу већ бити далеко од родних села,  
на домаку светогорских тихих манастира,  
клечаћу већ крај манастирског прага бела  
пун молитве и мира.

Куцнуо је час светог завета.  
Никад више видети нећу мили очински кров,  
ни слушати благог мајчиног савета,  
ни с браћом младом кренути у лов.

Никад више са ових кнежевских трпеза  
нећу чути звук купа и кондира,  
и одоре своје царске од златнога веза  
заувек скинућу.

А кад манастирске прекорачим праге мирне,  
у осамљеничка кад ступим дворишта  
и удахнем мирис свете смирне,  
душа моја од живота више ништа  
неће тражити.

Молићу се тада за спас српског рода,  
за родитеља својих благ и побожни крај,  
и да браћа моја кроз живот иду светла хода,  
као анђели кроз рај.

Водитељ: Послушајмо савет Светог Саве родитељима у народној легенди, а затим рецитације које говоре Леа, Милан и Лана.

НАРОДНА ПРИЧА: *Свети Сава и отац и мати са малим дететом*

Тамара Пауновић: Свети Сава и отац и мати са малим дететом

Катарина Вујанић-Ритали: Донели отац и мати новорођено дете у цркву Светом Сави и замолили га да дете благослови и да му да срећу.

Матеа Глигоријевић: „Ја ћу га благословити, али му срећу не могу дати. То можете само ви, родитељи његови, ако га од малена научите:

Андрија Станковић: да ради, да штеди, да не лаже, да не краде, да слуша, да је побожно, да поштује старије, а нарочито ако га будете научили да добро чува своје здравље.“

Ана Пауновић: Родитељи су учинили што им је светац казао, па је од њиховог детета постао добар, радан, поштен и побожан човек.

Катарина Вујанић-Ритали: То се после чуло надалеко, па је са свих страна долазио силан свет и доводио малу децу Светом Сави да их благослови и да им да срећу.

РЕЦИТАЦИЈЕ:

*На Светог Саву* - Леа Гелебарт ( АЊЕР)

Малено сам ђаче, малено ми знање:

тек сам упознала буквар и читање,

али већ знам и ја за Светога Саву

и разумем лепо данашњу прославу.

Свети Сава беше син краљевске крви;

велики учитељ, просветитељ први;

он је отварао прве цркве, школе

и учио Србе да се Богу моле.

Зато цело Српство данас славу слави

и с љубављу кличе Светитељу Сави,

па му и ја кличем, иако сам мала:

"Светитељу Саво, слава ти и хвала!"

РЕЦИТАЦИЈА:

*Свети Сава* - Милан Шафнер и Лана Сретеновић (ПАРИЗ 10 )

Био је дете од главе до пете,

звао се кратко – Немањић Растко.

Хтео је да учи, да знање свије,

ал` школе било ниједне није.

Зато је устао у рану зору

и побегао на Свету Гору.

Ту је у осами манастира

учио стазе љубави, мира.

Пост`о је мудра, учена глава,

светитељ српски – Свети Сава.

ШКОЛСКИ ХОР (1): *Свети Саво* (певају Викторија Стефановић и Анђела Дувал Лазић; сви рефрен)

Водитељ: Сада ћемо казивати наше стихове које смо писали за светосавски конкурс Друштва „Свети Сава“. Ксенијина песма је награђена специјалном светосавском дипломом.

РЕЦИТАЦИЈЕ: Светосавски конкурс

Пред иконом Светог Саве, **Ксенија Лукић** (светосавска награда)

Пред иконом у туђини

Душа трепти, очи сјаје

Из далека срцем зборим

И стихом се тихо молим

Оцу српског рода –

Учитељу првом, Светом Сави

Песму пишем светосавску

А у сусрет школској слави

Принц је Растко Хиландару раст'о

Монашењем добио је

вечну славу и богатство.

Своме оцу житије је дао,

Цркви нашој аутокефалност

И црквено право.

Да се слави, да се пева,

У школама широм света

Да се путем правим ходи

Да се српском речи води

Да се веже, да се здружи

Да се знање и врлина множи!

Пред иконом у туђини

Из далека срцем зборим

Да се слави, да се пева

У част првог српског учитеља!

Свети Сава српској деци, Уна Тривунчић

Жеља ђака на Савиндан

Чиста блиста на лицима:

„Обасјај нам, свече мили,

Зраком свога дела вечног

Праву меру правог пута“.

Из легенди, прича, песми,

Одговор се лако чита:

„У данашњем добу новом,

Кад модерне струје вуку,

Ви доследни души нек' сте:

Поштујте, дарујте,

Праштајте, волите,

Радите, маштајте,

Истини тежите,

Част љубите!

Знањем се китили

Успехом дичили

У здрављу састајали

У љубави растајали

У радости узносили

У делима узвисили!

ШКОЛСКИ ХОР (2): *Чини ми се душо моја*, Ђура Јакшић

Водитељ: Наша Сава је изабрала песму Војислава Илића о Светоме Сави.

[РЕЦИТАЦИЈА](https://sr.wikisource.org/wiki/%D0%94%D0%B0%D1%82%D0%BE%D1%82%D0%B5%D0%BA%D0%B0:%D0%92%D0%BE%D1%98%D0%B8%D1%81%D0%BB%D0%B0%D0%B2_%D0%98%D0%BB%D0%B8%D1%9B1.jpg)*[:](https://sr.wikisource.org/wiki/%D0%94%D0%B0%D1%82%D0%BE%D1%82%D0%B5%D0%BA%D0%B0:%D0%92%D0%BE%D1%98%D0%B8%D1%81%D0%BB%D0%B0%D0%B2_%D0%98%D0%BB%D0%B8%D1%9B1.jpg)*

*[Свети](https://sr.wikisource.org/wiki/%D0%94%D0%B0%D1%82%D0%BE%D1%82%D0%B5%D0%BA%D0%B0:%D0%92%D0%BE%D1%98%D0%B8%D1%81%D0%BB%D0%B0%D0%B2_%D0%98%D0%BB%D0%B8%D1%9B1.jpg) Сава* , Војислав Илић – Сава Станисавац ( Париз 16)

Над атонским храмом, још у давно време,  
подиже се бура усред ноћи неме.  
  
И док мрачним крилом за небо се хвата,  
неко живо лупну у храстова врата.   
  
Игуман се диже. На уласку самом  
стајало је момче, увијено тамом.  
  
У његовој руци, што је горе диже,  
с упаљена луча рујни пламен лиже.  
  
Дим се вије, мота – и котури јуре  
у капију тврду и зидине суре.  
  
Ко је ово момче? Који јад га слама?  
и шта тражи ноћас од Божијег храма?  
  
Црн, себарски плашт му млада плећа краси,  
по коме су пале сребрнасте власи.  
  
А по витком стасу што га дичи тако,  
тврдом се је ликом опасао јако.  
  
И он смерно стоји. О његову врату  
само крст трепери у сувоме злату.  
  
То бејаше Растко. Син Немањин то је,  
што је царске дворе оставио своје -  
  
Јер га љубав гони, јер га жеља слама,  
да постане слугом Божијега храма.  
  
Црн себарски плашт му млада плећа краси,  
по коме су пале сребрнасте власи.  
  
И над лепом главом, у дубини мрака,  
сјајан колут сија од најлепшег зрака

Водитељ: На видео биму видите фреске Светог Саве из наших манастира, које нам је уз своју поему „Светионик си наш“ послала Верица Михајловић. Стихове говоре ђаци старијег узраста.

**Тамара Николић**: Светионик си наш

где год да смо расејани

олтар и икона која нас је чувала

док су нам палиили огњишта и душе!

Пред твојим моштима

Тражимо помиловање

За многе несмотрене путеве и речи.

Молимо те да нас поново дарујеш слогом!

Теби се заклињемо!Тебе славимо!

**Кристина Вукашиновић**: Време нашег трајања

према теби меримо.

Узидао си своју светост у темеље Хиландара,

Студеницу градио за српско потомство,

Осамосталио си српску цркву,

Први просветио српску децу

Будио у нама доброчинство,

Учио нас поносу и праштању.Светитељу!

**Ирена Мирчетић**: Твој пут није за заборав

Можемо ли игде стићи

Ако заборавимо врачарско брдо

И пламен у којем си горео?  
Лакше смо кроз мрачне векове пролазили

Јер смо чували твој завет о слози

И твој ореол доброте,

Твоју испосницу

и твоју просветитељску снагу.

**Кристина Лекић**: И сад памтимо

Како си своју завађену браћу помирио

Насред опасног пута посутог злом

Како си добротом умиривао похлепу

Заклињао их на слогу

И жртву за родослов српски.

Поносни смо што је уз тебе све српско

Светлије и светије!

**Милош Прешић**: Свети Саво,

морамо још брижније да читамо

поруке твога срца

да само пут твоје љубави

према свом роду пратимо

да се умножимо, обожимо и просветимо,

да врхове нашом духовном братском љубави освајамо

и песмом заливамо земљу што нас храни.

**Ана Башић Лингас**: Аманет твој је

Да братску љубав чувамо,

А срца поносом наших крсних светиња

Испунимо

Да разумемо вапаје земље

И стишамо све ветрове

Што су нам чупали корење

Да обновимо ватру на угаслим огњиштима

Тако угрејемо душу Србији

Која је вечна.

**Петар Милосављевић**: Уз нас увек буди

Да се не угасимо

Да трајемо

Да корене своје не заборављамо

Да мајку Србију сачувамо

Остани печат наш заветни!

Водитељ: Сада ћемо уживати у инструменталном извођењу српских песма. Тијана и Анђелина!

ВИОЛИНА: **Тијана Милић**, *Пукни зоро*; **Анђелина Максимовић**, *Ајде Јано*

Водитељ: Да бисмо знали ко смо ми, треба да знамо ко су били наши преци.

РЕЦИТАЦИЈА Петар Нешић: *Сви моји преци*, Д. Ерић

Сви моји Преци, које често сањам

Били су Срби, и ја им се клањам.

Полуписмени тежаци, горштаци

И горосече, али православци.

Хвала им што нам кроз љуте године

Сачуваше ова брда и долине

По којима се још разлеже јека

Од Њине песме, псовке и лелека

И рађају воћке, које посадише

Ти стари воћари, Те бивше радише.

Сад су Прах, помешан са земљом и песком

Мир Душама њиним у Царству небеском!

И ја, Њин потомак и дужник, од главе

До пете, земљољубац и ђак Светог Саве

Желим да проживим, остарим и умрем

У Земљи Србији и да будем грумен

Ове Земље, о којој певам без предаха

И у којој светли Прах мојих Предака!

ШКОЛСКИ ХОР (3): *Тамо далеко*

Водитељ: Писали смо песме и приче да сачувамо старе српске речи од заборава. Сва 34 рада ће бити објављена у електронској публикацији огранка Вукове задужбине на чијем смо конкурсу учествовали и добили диплому за очување српског језика и ћирилице. У име народне традиције, запевајмо сви са Андреом и Тијаном:

СОЛО: *Свилен конац*, Тијана и Андреа Станојевић

ШКОЛСКИ ХОР (4): *Леле дуње ранке*

Водитељ: Стиховима и песмом подсећамо да чинимо добра дела, да праштамо, да дајемо, да волимо и да се волимо.

СКЕЧ

**У1**: **Дивна Величковић**: У време зиме, царства снегова,

Србијом корача стопа његова

Узлуд с неба пахуље шкропе:

И невдљиве му видимо стопе.

**Сви**: Свети Сава!

**У2**: **Наташа Радовановић**:Кроз маглу зимске декорације

Корача отац српске нације

А ми се њиме дичимо, гиздамо,

Нећемо свога вођу да издамо!

**Сви**: Свети Сава!

**У3**:**Леонтина Стевић**: Узалуд ветри оштрили бритве,

Све их ућуткаше наше молитве.

Крст му светлуца и плашт монашки

Док му кличемо, с љубављу, нашки.

**Сви**: Свети Сава!

**У4**: **Максимовић Тиана**: Из очију зраке лете

Поруке нам шаљу разне

Да нам паре нису свете,

Већ вредности непролазне!

**У5, 6**: **Коста и Стеван Николић**: Да чинимо добра дела

И кроз време да трајемо!

Да је живот овај борба!

Да праштамо! Да дајемо!

**У7**: **Викториа Стефановић**: Своме циљу да тежимо!

Да имамо снагу лављу!

Да будућност бележимо

Слогом, миром и љубављу!

Зажмуримо тихо само

И видимо: цркву, звоник...

Ми пут знамо, јер имамо

Светосавски светионик!

**Сви**: Свети Сава!

**У9**: **Тиана Максимовић**: Векова нас много дели

И бескрајно небо плаво,

Ал' ми смо те заволели,

Учитељу Свети Саво!

**У10**: **Анђела Дувал Лазић**: С неба, из груди, химна се пролама,

Према црквама, према школама,

Кроз брда, равни, где год Срба има,

Иде колона Светог Саве!

Своме циљу да тежимо!

Да имамо снагу лављу!

Да будућност бележимо

Снагом, миром и љубављу!

ШКОЛСКИ ХОР (5): *Љубав је то*

Водитељ: Реч дајем нашој песникињи Дани Додић, а поводом најбољег амблема српске школе у Француској који сте могли видет на видео-биму. Позивам и Александру Кобиљски да се обрати у име Савета родитеља.

НАСТАВНИЦИ се захваљују родитељима, ђацима, добротворима и позивају присутне на дружење у неформалном делу вечери, а након поделе мапа „Србија кроз простор и време“, књига и заједничког фотографисања.